Nogometna reprezentacija Španije
Nogometna reprezentacija Španije predstavlja Španiju na međunarodnim nogometnim takmičenjima i pod kontrolom je nogometnog saveza Španije (Real Federación Española de Fútbol (RFEF)). Španija je jedna od najuspješnijih nogometnih reprezentacija u historiji. Sudjelovala je na mnogim svjetskim i evropskim prvenstvima i osvojila tri europska prvenstva. Također je osvojila UEFA Ligu nacija 2022/23, stavljajući je uz Francusku kao jednu od samo dvije reprezentacije koje su osvojile tri velika naslova (Svjetsko prvenstvo, Evropsko prvenstvo i Ligu nacija). Između 2008. i 2012. Španija je dostigla vrhunac svog uspjeha, osvojivši tri uzastopna naslova (Evropsko prvenstvo 2008, Svjetsko prvenstvo 2010. i Evropsko prvenstvo 2012). U tom periodu mnogi su ih nazivali jednim od najboljih nogometnih reprezentacija u historiji. Jedna je od samo dvije zemlje koje su osvojile i muško i žensko Svjetsko prvenstvo u nogometu.